**ЗДРАВСТВЕНИ ЦЕНТАР ВРАЊЕ**

**Јована Јанковића Лунге 1**

**Број: 04-7932/1**

**Датум: 05.10.2021.године**

На основу Одлуке Управног одбора Здравственог центра Врање број 02-7255/5 од 14.09.2021.године, Комисија за спровођење поступка јавне лицитације образована Решењем број 01-7928 од 05.10.2021.године припремила је:

**ДОКУМЕНТАЦИЈУ**

**за спровођење поступка лицитације**

**за продају отпадног уља и масти**

**Документација садржи:**

1. Јавни позив за прикупљање понуда
2. Упутство за спровођење лицитације
3. Образац пријаве
4. Модел уговора

**Октобар, 2021.године**

ЈАВНИ ПОЗИВ

ЗА ДОСТАВЉАЊЕ ЗАТВОРЕНИХ ПИСАНИХ ПОНУДА

ЗДРАВСТВЕНИ ЦЕНТАР ВРАЊЕ

**О Г Л А Ш А В А**

На основу Одлуке Управног одбора ЗЦ Врање број 02-7255/5 од 14.09.2021.године Здравствени центар Врање расписује оглас за продају отпадног уља и масти, по почетној цени од 35,00 динара по литру, без зарачунатог ПДВ-а, путем јавног надметања – лицитације,

Пријава се може поднети путем поште или лично на адресу (у писарници): Здравствени центар Врање, Јована Јанковића Лунге 1, 17500 Врање – са назнаком: комисији за лицитацију.

Пријаву за учешће треба поднети у запечаћеној коверти са назнаком:

„ПРИЈАВА ЗА УЧЕШЋЕ НА ЛИЦИТАЦИЈИ“

Пријава се сматра балговременом ако је примљена у писарници ЗЦ Врање до 18.10.2021. до 12.00 часова.

Предмет продаје из овог огласа продаје се у виђеном стању. Понуђач подношењем пријаве прихвата услове лицитације.

Jавно надметање обавиће се пред комисијом дана 18.10.2021.год. са почетком у 13.00 часова у Дому здравља, на другом спрату у великој сали. У случају да прва лицитација не успе, друга ће се одржати дана 25.10.2021. године, са почетком у 13.00 часова; док ће пријем пријава бити до 12.00 часова истог дана.

Право учешћа имају понуђачи који доставе потпуну документацију, која мора да садржи:

1) Пријава за учешће

2) Потписан и оверен Модел уговора

3) Копија регистрационог Решења

4) Потврда надлежног пореског органа о измиреним доспелим порезима, не старија од 6 месеци од месеца у коме се спроводи лицитација

5) **Важећа дозвола издата од стране надлежног органа, којом се правном лицу или предузетнику одобрава сакупљање и транспорт јестивих отпадних уља и масти на територији Р.Србије,** који је предмет продаје на јавној лицитацији,ау складу са Законом о управљању отпадом („Сл.гласник РС“ бр.36/09, 88/10, 14/16 и 95/18- др.закон).

6) **Важећа дозвола издата од стране надлежног органа, којом се правном лицу или предузетнику одобрава складиштење јестивих отпадних уља и масти на локацији оператера,** који је предмет продаје на јавној лицитацији,ау складу са Законом о управљању отпадом („Сл.гласник РС“ бр.36/09, 88/10, 14/16 и 95/18 – др.закон).

Уколико понуђач није носилац једне од тражених дозвола потребно је да достави документ о пословној сарадњи са носиоцем дозволе (уговор, овлашћење и сл.).

Уговор ће се закључити са понуђачем који понуди највећу цену, на период од две године. Уколико најповољнији понуђач одустане од закључења уговора, следећи најповољнији понуђач може бити позван да закључи уговор.

Увид у предмет продаје биће омогућен свим заинтересованим лицима сваког радног дана од 11.00 – 13.00 часова, уз предходну најаву на тел: 064/866-31-55. Лице за контакт: Ристић Љиљана.

Додатна обавештења и информације могу се добити на телефон: 017/424-205. Особа за контакт: Весна Стојановић.

**Јавна лицитација ће се спровести прикупљањем затворених писаних понуда.**

**УПУТСТВО ЗА СПРОВОЂЕЊЕ ЛИЦИТАЦИЈЕ**

1. **ПРОЦЕС СПРОВОЂЕЊА**

Продавац задржава право да документацију допуни или измени до најкасније 5 (пет) дана до одржавања јавног надметања. Такође задржава право да до тренутка одржавања јавног надметања откаже исто.

Учесници немају право на било какав повраћај трошкова уколико су их имали током припреме и учествовања у процесу јавне лицитације, па ни у случају поништења или промене процедура јавне лицитације.

1. **ПРЕДМЕТ ЛИЦИТАЦИЈЕ**

Предмет лицитације је продаја отпадног уља и масти путем прикупљања писаних понуда, како је наведено у огласу.

1. **ПОДНОШЕЊЕ ПРИЈАВЕ ЗА УЧЕШЋЕ**
	1. **Опште одредбе**

Пријава се сматра благовременом уколико је до дана и сата наведеног у огласу примљена код продавца (без обзира на начин достављања, лично или поштом).

Учесник може поднети само једну пријаву за учешће на лицитацији. Подношењем пријаве учесник у потпуности прихвата услове и процедуру лицитације.

* 1. **Садржина пријаве**

Право учешћа имају понуђачи који доставе потпуну документацију, како је наведено у огласу.

1. **ПРОЦЕС ЈАВНЕ ЛИЦИТАЦИЈЕ**

Јавно надметање спроводи Комисија. Комисија доноси одлуке већином гласова. За пуноважно одлучивање неопходно је присуство већине чланова Комисије. Поступак спровођења лицитације води председник Комисије, који своја овлашћења може да пренесе на неког од чланова Комисије.

1. **ЕВИДЕНТИРАЊЕ УЧЕСНИКА ЛИЦИТАЦИЈЕ**

Пре отварања лицитације, председник Комисије / лицитатор позива представнике правног лица, односно законске заступнике да предају комисији овлашћења односно пуномоћја.

Комисија на самом почетку лицитације започиње евидентирање учесника на лицитацији на месту одржавања лицитације, које обухвата:

1. Проверу идентитета подносиоца пријаве или његовог пуномоћника
2. Проверу веродостојности овлашћења пуномоћника
3. Проверу захтеване документације за испуњење услова из огласа

Сматра се да су испуњени услови за спровођење лицитације ако је најмање једно лице стекло статус учесника на лицитацији. Учесник или његов овлашћени представник може присуствовати лицитацији.

У случају да нису испуњени услови за лицитацију из предходног става Комисија ће прогласити лицитацију неуспелом.

1. **ТОК ЛИЦИТАЦИЈЕ**

Лицитација је јавна и могу јој присуствовати сва заинтересована лица.

Председник Комисије је дужан да обезбеди једнак третман свих учесника на лицитацији и несметан поступак лицитације.

Након регистрације учесника лицитације лицитатор отвара лицитацију и:

1. Оглашава предмет лицитације
2. Оглашава почетну цену лицитације
3. Објашњава даљи поступак читањем правила тока лицитације и битних елемената уговора
4. Позива учеснике да тражи евентуална појашњења док се не утврди да су сви елементи потпуно јасни.
5. **ЛИЦИТАЦИЈА СА ЈЕДНИМ УЧЕСНИКОМ**

Ако је само једно лице стекло статус учесника на лицитацији лицитација се сматра успелом.

1. **ЛИЦИТАЦИЈА СА ВИШЕ УЧЕСНИКА**

Ако је више од једног лица стекло статус учесника на лицитацији, лицитатор чита цене из пријава.

У случају да су цене из две или више пријава исте, као најповољнији понуђач биће проглашен учесник лицитације који је понудио краћи рок преузимања предмета продаје.

У случају да су цене из две или више пријава исте, као и ако је понуђен исти рок преузимања предмета продаје исти, најповољнији понуђач биће извучен путем жреба.

Сви учесници лицитације ће бити писаним путем позвани да присуствују поступку извлачења путем жреба. Уколико су сви учесници присутни на отварању пријава, извлачење путем жреба ће се одржати истог дана, након отварања пријава.

Називи свих учесника биће написани на папирима исте боје и величине, биће стављени у посуду и председник комисије ће извршити извлачење.

1. **ОДРЖАВАЊЕ РЕДА**

Председник Комисије / лицитатор је задужен да предузима мере у циљу неометаног одвијања тока лицитације.

За ометање тока лицитације, лицитатор најпре јавно опомиње учеснике и упозорава учеснике о мерама које ће се употребити ако се ометање настави.

Ако учесник лицитације и после опомене омета ток лицитације, лицитатор му изриче меру удаљења која се изврашава добровољно или је извршавају овлашћена лица, задужена за одржавање реда и дисциплине на месту одржавња лицитације.

Учесник својим понашањем омета ток поступка лицитације када:

1. Омета друге учеснике на лицитацији
2. Омета рад Комисије на било који начин.

Учесник лицитације коме је изречена мера удаљења може уложити приговор усмено на записник.

Приговор не одлаже лицитацију, а о основаности приговора одлучује Комисија, непосредно по његовом улагању. Одлука Комисије по приговору је коначна.

1. **ЗАПИСНИК**

О почетку, току и завршетку лицитације, саставља се записник о лицитацији (у даљем тексту: записник).

Записник садржи:

1. Презиме и име председника, осталих чланова Комисије и записничара
2. Датум и време почетка лицитације
3. Предмет лицитације
4. Почетну цену
5. Списак регистрованих учесника
6. Износ најповољније понуде и податке о најповољнијем понуђачу
7. Изречене мере према учесницима и присутним лицима
8. Приговоре и примедбе учесника
9. Одлуке о приговорима
10. Остале податке од значаја за рад Комисије
11. Датум и време завршетка лицитације

Записник потписују: председник Комисије, чланови Комисије и записничар, најповољнији понуђач или његов овлашћени заступник и сви остали учесници на лицитацији

Након што се записник састави и потпише копија се предаје / доставља понуђачима.

1. **ЗАКЉУЧЕЊЕ УГОВОРА**

Уговор о купопродаји ће бити закључен најкасније у року од осам дана од дана одржавња лицитације.

Уколико учесник који је понудио највишу цену, одустане од потписивања уговора, уговор се може понудити учеснику који је понудио другу највишу цену.

Уколико и други учесник одустане, уговор се може понудити следећем учеснику.Комисија може одлучити да поништи лицитацију ако оцени да су учесници на лицитацији својим понашањем нарушили ток лицитације.

**ПРИЈАВА ЗА УЧЕШЋЕ**

|  |  |  |
| --- | --- | --- |
|  |  | **Напомена** |
| Пословно име понуђача |  |  |
| Адреса седишта понуђача |  |  |
| Матични број понуђача |  |  |
| ПИБ понуђача |  |  |
| Законски заступник/ Овлашћено лице(са овлашћењем) |  |  |
| Контакт телефон, eлектронска адреса |  |  |

|  |
| --- |
| Отпадно уље и масти |
| **Понуђена цена по литру** |  |
| **Рок преузимања изражен у данима**(од дана потписивања уговора) |  |

 М.П. Потпис

 \_\_\_\_\_\_\_\_\_\_\_\_\_\_\_\_\_\_\_\_\_\_\_

**УГОВОР О КУПОПРОДАЈИ**

*(Модел уговора понуђачи попуњавају – осим података у члану 2.- , потписују и оверавају печатом)*

Закључен између:

**ПРОДАВЦА:** Здравствени центар Врање, ул. Јована Јанковића Лунге бр. 1, кога заступа вд директор др Саша Ђорђевић (у даљем тексту: продавац)

ПИБ: 100548147;

Матични број: 07205805

Рачун: 840-367667-17, Управа за јавна плаћања

и

**КУПЦА:** \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_ кога заступа: \_\_\_\_\_\_\_\_\_\_\_\_\_ (у даљем тексту: купац)

*(попуњава понуђач)*

**Члан 1.**

Уговорне стране су сагласне да је предмет овог уговора продаја отпадног уља и масти, а након спроведеног поступка лицитације за продају истих, на основу Одлуке УО ЗЦ Врање број 02-7255/5 од 14.09.2021. год.

**Члан 2.**

Цена предмета купопродаје је утврђена на лицитацији одржаној дана \_\_\_\_\_\_\_ у износу од \_\_\_\_\_\_\_\_ *(попуњава продавац)* динара по литру, без обрачунатог ПДВ-а.

**Члан 4.**

Време трајања уговора се ограничава на период од две године, у ком периоду ће купац вршити преузимање предмета уговора, по позиву продавца, тј. након прикупљања одређених количина материјала.

Трошкови преузимања, мерења, утовара и транспорта падају на терет купца.

Мерење ће се вршити у присуству представника обе уговорне стране, на ваги која је усклађена са позитивним прописима.

О преузетој количини материјала ће се уредно сачинити документ.

**Члан 5.**

Уговорне стране су сагласне да продавац редовно врши испоставу фактуре, након сваког преузимања отпада, за преузету количину истог.

Купац се обавезује да цену утврђену у члану 3. увећану за износ ПДВ-а, плати у року од 15 дана од дана преузимања отпада који је предмет уговора, на жиро рачун продавца.

**Члан 6.**

Уговорне стране се обавезују да попуњавају Документ о кретању неопасног отпада, свако у складу са својим обавезама прописаним Правилником о обрасцу документа о кретању отпада и упутству за његово попуњавање.

**Члан 7.**

Уговор престаје са важењем:

1. истеком рока на који је закључен
2. сагласнишћу уговорних страна
3. уколико наступе непредвиђене околности

Уговорна страна, незадовољна испуњењем уговорних обавеза друге уговорне стране има право на једнострани раскид уговор под условом да је своје обавезе у потпуности испунила.

Уговорна страна која жели да раскине уговор, обавезује се да предходно, другој уговорној страни, достави обавештење у писменој форми о разлозима за раскид уговора и да јој остави примерен рок од 8 дана, за испуњење обавеза.

**Члан 8.**

Измена и допуна Уговора може се вршити Анексом уговора уз сагласност обе уговорне стране.

На све што није регулисано овим Уговором, примењиваће се одредбе закона о облигационим односима.

**Члан 9.**

Сва спорна питања у тумачењу и примени овог Уговора решаваће споразумно овлашћени представници уговорених страна.

Уколико се неспоразум не може отклонити, настали спор ће се решавати пред надлежним судом.

**Члан 10.**

Овај уговор сачињен је у 4 (четири) примерака, од којих свака страна задржава по 2 (два)

 КУПАЦ ПРОДАВАЦ

 ЗДРАВСТВЕНИ ЦЕНТАР ВРАЊЕ

 \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 Др Саша Ђорђевић